Diari Oficial de la Generalitat Valenciana


Sumari del DOGV 3276, del 01-07-1998 (1998/4763)

Expedient número MA-038/97. Notificació de la Resolució del director general de Salut Pública de 27 de març de 1998.
--------------------------------------------------------------------------------------------------------------------

### Dades del document

Número de DOGV
:   3276

Data del DOGV
:   01-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4763


Organisme emissor
:   Conselleria de Sanitat

Tipus de document
:   Anunci

Expedient número MA-038/97. Notificació de la Resolució del director general de Salut Pública de 27 de març de 1998. [1998/C4763]
  
Com que no ha sigut possible notificar de forma personal i directa a la interessada, la senyora Esperanza Haba Domingo, la resolució del director general de Salut Pública de data 27 de març de 1998, recaiguda en l'expedient MA-038/97, es publica en el Diari Oficial de la Generalitat Valenciana segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de maig de 1998.- El director general de Salut Pública: Francisco J. Bueno Cañigral.
  
"Vist l'expedient número MA-038/97, sobre la sol·licitud d'autorització sanitària per a un menjador col·lectiu formulada per la senyora Esperanza Haba Domingo, i el recurs ordinari presentat contra la Resolució de la Direcció Territorial de Sanitat de València de data 25 de setembre de 1997, resulten els següents fets:
  
Fets
  
Primer
  
La senyora Esperanza Haba Domingo va sol·licitar una autorització sanitària per exercir l'activitat de menjador col·lectiu a l'establiment anomenat Bar Galicia, situat a la plaça de Joan XXIII, número 2, de Mislata (València).
  
Segon
  
Es van fer visites d'inspecció a l'establiment els dies 11 d'abril i 4 de juliol de 1997, i es va comprovar que tenia deficiències higienicosanitàries:
  
- No hi ha aixeta no manual.
  
- No hi ha aigua calenta (escalfador espatllat).
  
- Falta protecció contra insectes.
  
- El lavabo de personal s'usa com a magatzem.
  
Tercer
  
Com a conseqüència d'això, i després del tràmit d'audiència, el director territorial de Sanitat de València va dictar una resolució, de data 25 de setembre de 1997, per la qual es denegava l'autorització sanitària sol·licitada per no adaptar-se al que estableix el Reial Decret 2.817/1983, de 13 d'octubre.
  
Quart
  
Contra aquesta resolució, es va interposar un recurs ordinari en què se sol·licitava que es concedira l'autorització sanitària al·legant disposar de tot el que ha exigit la inspecció.
  
Davant d'aquests fets cal considerar els següents fonaments de dret:
  
Fonaments de dret
  
Primer
  
La competència d'aquesta direcció general té el suport legal en l'article 20 del Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
L'autorització sanitària es concedeix a l'establiment únicament si els serveis d'inspecció han emés un judici crític favorable, després d'haver comprovat que s'adapta a la reglamentació tècnica sanitària. La resolució es dicta després que els serveis sanitaris han comprovat que l'establiment no té les condicions higièniques sanitàries preceptives. És, per tant, conforme a dret.
  
No obstant això, i com a conseqüència de les seues al·legacions, es va fer una altra visita d'inspecció el 17 de febrer de 1998, i els serveis d'inspecció van comprovar que la recurrent ja no era titular de l'establiment inspeccionat i que els nous titulars havien presentat una altra sol·licitud d'autorització sanitària, raó per la qual no és procedent estimar el recurs.
  
Vistos els preceptes legals esmentats i la resta que hi són aplicables, resolc:
  
Desestimar el recurs ordinari presentat per la senyora Esperanza Haba Domingo contra la resolució de la Direcció Territorial de Sanitat de València.
  
Contra la present resolució, que exhaureix la via administrativa, s'hi pot interposar recurs contenciós administratiu en el termini de dos mesos comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'un recurs contra un acte que exhaureix la via administrativa requereix la comunicació prèvia a l'òrgan que l'havia dictat.